laion/Wikipedia-Exotic huggingface dataset:
ব্সাম-গ্তান-মিগ-স্গ্রোন

ব্সাম-গ্তান-মিগ-স্গ্রোন (তিব্বতি: བསམ་གཏན་མིག་སྒྲོན, ওয়াইলি: bsam gtan mig sgron) একটি প্রাচীন তিব্বতী পুঁথি। পদ্মসম্ভবের পঁচিশজন শিষ্যের একজন গ্নুব্স-চেন-সাংস-র্গ্যাস-য়ে-শেস এই গ্রন্থ রচনা করেন। তিব্বতবিদ পল পেলিওট ১৯০৮ খ্রিষ্টাব্দে দুনহুয়াং থেকে এই গ্রন্থ আবিষ্কার করেন। এই গ্রন্থে গ্নুব্স-চেন-সাংস-র্গ্যাস-য়ে-শেস মহাযান বৌদ্ধ ধর্মের মধ্যে বোধিসত্ত্বযানের মাধ্যমে পর্যায়ক্রমিক মুক্তিলাভ এবং চান বৌদ্ধ ধর্মের ধ্যানের মাধ্যমে আকস্মিক মুক্তিলাভের মধ্যবর্তী এক পন্থার খোঁজ করেছেন। Nubchen Sanggyé Yeshé is renowned for having preserved a number of tantric lineages through the so-called “dark period” of Tibetan history (roughly 842-978 CE), when state-supported monastic Buddhism fell into decline. Nubchen authored many works, including the Lamp for the Eye in Contemplation (bsam gtan mig sgron), an extensive discussion of early Tibetan contemplative systems. ...this book was entombed in the ruins of Tun-huang, where it remained from the eleventh or twelfth century CE until 1908, when French Sinologist Paul Pelliot explored the cave temples that a local farmer discovered accidentally at the turn of the twentieth century. Therefore, its authenticity is beyond question. Norbu, Namkhai (author); Simmons, Barrie (translator); Lipman, Kennard (editor) (1984 (c), 1986). Dzog Chen and Zen. Nevada City, California, USA: Blue Dolphin Publishing. আইএসবিএন ০-৯৩১৮৯২-০৮-২. p.23 Dalton, Jake (2003). 'Anuyoga Literature' in rNying ma rgyud 'bum - Master Doxographical Catalog of the THDL. Source: [১] (accessed: Sunday August 24, 2008) Capriles, Elías (2003). Buddhism and Dzogchen: The Doctrine of the Buddha and the Supreme Vehicle of Tibetan Buddhism. Part One Buddhism: A Dzogchen Outlook. Source: [২] (accessed: Saturday, August 23, 2008) p.194 Capriles, Elías (2003). Buddhism and Dzogchen: The Doctrine of the Buddha and the Supreme Vehicle of Tibetan Buddhism. Part One Buddhism: A Dzogchen Outlook. Source: [৩] ওয়েব্যাক মেশিনে আর্কাইভকৃত ১৭ জুলাই ২০১১ তারিখে (accessed: Saturday, August 23, 2008) p.90 Meinert, Carmen. Chinese Chan and Tibetan Rdzogs Chen: Preliminary Remarks on Two Tibetan Dunhuang Manuscripts Samten Gyaltsen Karmay. The Great Perfection (rDzogs chen): a philosophical and meditative teaching.
এনিমি অ্যাট দ্য গেটস

এনিমি আ্যট দি গেটস হচ্ছে জ্যাঁ-জ্যাকস আন্নাউদ পরিচালিত ২০০১ সালের একটি যুদ্ধের সিনেমা। সিনেমাটিতে অভিনয় করেছেন জোসেফ ফিননেস, জুদ ল, র‍্যাচেল ওয়েইসজ, বব হসকিনস এবং অ্যাড হ্যারিস। দ্বিতীয় বিশ্বযুদ্ধের সময়ে স্তালিনগ্রাদের যুদ্ধের এক ঘটনার উপর ভিত্তি করে সিনেমাটি তৈরি হয়েছে। সিনেমাটির শিরোনাম নেয়া হয়েছে উইলিয়াম ক্রেগের ১৯৭৩ সালের বই Enemy at the Gates: The Battle for Stalingrad থেকে; যে বইয়ে ১৯৪২-৪৩ সালের স্তালিনগ্রাদের যুদ্ধের বিভিন্ন ঘটনার কাহিনী বর্ণিত হয়েছে। এই সিনেমাটিতে দুর্বলভাবে সোভিয়েত স্নাইপার জেইতসিভের যুদ্ধের গল্পটিকে ভিত্তি করা হয়েছে। ভাসিলির সাহসিকতাকে দুই ঘণ্টা ১১ মিনিটে সেলুলয়েডের কোন ফিতায় যেমন ধারণ করা সম্ভব নয়, তেমনি সম্ভব নয় ২য় বিশ্বযুদ্ধের বিভীষিকা, প্রাণহানি আর সবচেয়ে বেশি ধবংস যজ্ঞের মুখোমুখি হওয়া সোভিয়েত ইউনিয়নকে ফুটিয়ে তোলা। তবুও “এনিমি আ্যট দি গেটস” চলচ্চিত্রে প্রাণহানি আর ধবংস যজ্ঞের যে টুকু চিত্র ফুটে উঠেছে তাতে গা শিউরে উঠে। Credits according to BFI যুক্তরাজ্য সরকারের ওয়েব আর্কাইভে আর্কাইভকৃত ৩০ সেপ্টেম্বর ২০০৮ তারিখে Retrieved 2012-06-27 "Enemy at the Gates"। Box Office Mojo। ২০০৯-০৩-১৩ তারিখে মূল থেকে আর্কাইভ করা। সংগ্রহের তারিখ ২০০৮-১০-২০।  Interview ওয়েব্যাক মেশিনে আর্কাইভকৃত ১৮ আগস্ট ২০০৭ তারিখে with Jean-Jacques Annaud in German, referenced by Constantin Film উইকিউক্তিতে এনিমি অ্যাট দ্য গেটস সম্পর্কিত উক্তির সংকলন রয়েছে। ইন্টারনেট মুভি ডেটাবেজে এনিমি অ্যাট দ্য গেটস (ইংরেজি) ব্রিটিশ ফিল্ম ইনস্টিটিউট চলচ্চিত্র এবং টিভি ডেটাবেজে Enemy at the Gates (ইংরেজি) অলমুভিতে এনিমি অ্যাট দ্য গেটস (ইংরেজি) রটেন টম্যাটোসে এনিমি অ্যাট দ্য গেটস (ইংরেজি) মেটাক্রিটিকে এনিমি অ্যাট দ্য গেটস (ইংরেজি) বক্স অফিস মোজোতে এনিমি অ্যাট দ্য গেটস (ইংরেজি) Enemy at the Gates Reviewed by David R. Stone, History Department, Kansas State University, published by H-War (June, 2002) Idiocy at The Gates: A Foreigner Will Not Notice, a Russian Will Not Forgive Reviewed by Valeri Potapov
আনন্দময়ী কালীবাড়ি, নিমতলা

শ্রীশ্রীআনন্দময়ী কালীবাড়ি হল কলকাতার নিমতলা অঞ্চলের একটি বিখ্যাত কালীমন্দির। এটি হুগলি নদীর তীরবর্তী নিমতলা মহাশ্মশানের পাশে অবস্থিত। নিমতলা মহাশ্মশানে দাহকার্যের জন্য আনীত শবদেহগুলিকে এই মন্দিরের সামনে নামিয়ে মৃতের আত্মার শান্তি প্রার্থনা করার রেওয়াজ আছে। লোকশ্রুতি অনুসারে, অতীতে কোনো এক কালীসাধক শ্মশানের ধারে একটি ছোটো কুটিরে কালীপূজা করতেন। সেই কুটিরেই তিনি আনন্দময়ী কালীর বিগ্রহ প্রতিষ্ঠা করেন। পরে কুটিরের জায়গায় একটি মন্দির নির্মিত হয়। মন্দিরের প্রতিষ্ঠাতা জগন্নাথ নামে এক ভক্তকে পূজার ভার দিয়েছিলেন। জগন্নাথ অবস্থাপন্ন না হওয়ায় নারায়ণ মিশ্র নামে এক ব্রাহ্মণের কাছে মন্দিরটি বিক্রি করে দেন। নারায়ণ মিশ্রের বড়ো ছেলের মৃত্যুর পর দৌহিত্র জমিদার মাধবচন্দ্র বন্দ্যোপাধ্যায় এই মন্দিরের সত্ত্বাধিকারী হন। তিনিই কুটিরের পরিবর্তে স্থায়ী মন্দির নির্মাণ করান। এখন মেদিনীপুর অঞ্চলের ছয় জন পুরোহিত এই মন্দিরে পূজা করেন। মন্দিরটি মাঝারি আকৃতির দোতলা চাঁদনি শ্রেণির মন্দির। এটির চূড়া নেই। মন্দিরের গায়ে সুন্দর কারুকার্য দেখা যায়। মন্দিরের কাছে একটি পুরনো আটচালা শৈলীর শিব মন্দির আছে। সেই মন্দিরে একটি বড়ো শিবলিঙ্গ রয়েছে। শিবরাত্রি উপলক্ষে এখানে মহাসমারোহে পূজা হয়। মন্দিরের আদি কালীবিগ্রহটি ছিল শ্মশানকালীর বিগ্রহ। সেটি ছিল মাটির মূর্তি। বর্তমান মূর্তিটি দক্ষিণাকালীর। এটি কষ্টিপাথরের মূর্তি। বর্তমান মূর্তিটির উচ্চতা দুই ফুট। পঞ্চমুণ্ডের আসনের উপর স্থাপিত রূপোর সিংহাসনে মূর্তি প্রতিষ্ঠিত। মূর্তিটি সালঙ্কারা ও পট্টবস্ত্রপরিহিতা। প্রতিবছর বুদ্ধপূর্ণিমায় পুষ্পদোল উৎসবের আগে মূর্তির অঙ্গরাগ করা হয়। বিগ্রহের মাথায় সোনার মুকুট রয়েছে। জিভটিও সোনার তৈরি। নিমতলা মহাশ্মশান "কয়েকটি অল্প পরিচিত জাগ্রত কালীমন্দিরের কথা", গৌতম বিশ্বাস, সাপ্তাহিক বর্তমান, ২ নভেম্বর, ২০১৩ সংখ্যা, পৃ. ১৪-২২ পশ্চিমবঙ্গের কালী ও কালীক্ষেত্র, দীপ্তিময় রায়, মণ্ডল বুক হাউস, কলকাতা, ১৪১৪ ব., পৃ. ৬১-৬২ তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১
লেক কালীবাড়ি

লেক কালীবাড়ি হল কলকাতার রবীন্দ্র সরোবরের (ঢাকুরিয়া লেক) ধারে সাউদার্ন অ্যাভিনিউ-এ অবস্থিত একটি কালীমন্দির। ১৯৪৯ সালে হরিপদ চক্রবর্তী এই মন্দিরটি প্রতিষ্ঠা করেন। মন্দিরটির পোষাকি নাম শ্রীশ্রী ১০৮ করুণাময়ী কালীমাতা মন্দির। মন্দিরের প্রতিষ্ঠিত কালীমূর্তিটির নাম "করুণাময়ী কালী"। ২০০২ সালে মন্দিরটি সংস্কার শুরু হয়। ২০১৩ সালের মধ্যে মন্দিরটি একটি বিশাল মন্দিরে পরিণত করার পরিকল্পনা নেওয়া হয়েছে। করুণাময়ী কালীবাড়ি, টালিগঞ্জ কৃপাময়ী কালীমন্দির, বরানগর উইকিমিডিয়া কমন্সে লেক কালীবাড়ি সংক্রান্ত মিডিয়া রয়েছে। "Karunamoyee Kalimata Mandir"। India9। জুন ৭, ২০০৫। সংগ্রহের তারিখ এপ্রিল ৪, ২০১২।  "Cash crunch hits construction of Lake Kalibari"। The Times of India। নভেম্বর ৫, ২০১০। সংগ্রহের তারিখ এপ্রিল ৪, ২০১২। [স্থায়ীভাবে অকার্যকর সংযোগ] Lake Kalibari, Kolkata ওয়েব্যাক মেশিনে আর্কাইভকৃত ১২ ডিসেম্বর ২০২১ তারিখে
গ্সার-মা

এই নিবন্ধতে একই বা প্রায় একই নামযুক্ত পরস্পর সম্পর্কিত নিবন্ধের তালিকা রয়েছে। যদি কোনও অভ্যন্তরীণ সংযোগ আপনাকে ভুল করে এখানে নিয়ে এসে থাকে, তাহলে আপনি চাইলে সঠিকতর সংযোগ দিয়ে সেটির পরিবর্তন সাধন করতে পারেন। গ্সার-মা (তিব্বতি: གསར་མ, ওয়াইলি: gsar ma) বা নবীন অনুবাদক সম্প্রদায় বলতে সেই সমস্ত তিব্বতী বৌদ্ধধর্ম সম্প্রদায়দের বোঝানো হয়, যারা দশম শতাব্দীর পর থেকে সংস্কৃত থেকে তিব্বতী ভাষায় বৌদ্ধ পুঁথি অনুবাদ করেন। তিব্বতী বৌদ্ধধর্মের চারটি প্রধান সম্প্রদায়ের মধ্যে তিনটি সম্প্রদায় গ্সার মার অন্তর্গত। এই সম্প্রদায়গুলি হল- সা-স্ক্যা (তিব্বতি: ས་སྐྱ་, ওয়াইলি: sa skya) ব্কা'-ব্র্গ্যুদ (তিব্বতি: བཀའ་བརྒྱུད, ওয়াইলি: bka' brgyud) দ্গে-লুগ্স (তিব্বতি: དགེ་ལུགས, ওয়াইলি: dge lugs) তিব্বতী বৌদ্ধধর্মের চারটি প্রধান সম্প্রদায়ের মধ্যে প্রাচীনতম র্ন্যিং-মা সম্প্রদায়কে স্ঙ্গা-গ্যুর (তিব্বতি: སྔ་འགྱུར།, ওয়াইলি: snga 'gyur) বলা হয়ে থাকে। এই কথাটির অর্থ প্রাচীন অনুবাদ সম্প্রদায়।
পুঁটেকালী মন্দির

পুঁটেকালী মন্দির হল কলকাতার বড়োবাজার অঞ্চলে কালীকৃষ্ণ ঠাকুর স্ট্রিটে তারাসুন্দরী পার্কের পাশে অবস্থিত একটি পুরনো কালীমন্দির। মন্দিরটির প্রতিষ্ঠাতা তান্ত্রিক মানিকচন্দ্র বন্দ্যোপাধ্যায়। মন্দিরটি চারচালা ও তিনটি চূড়াবিশিষ্ট। চূড়াগুলির উপর চক্র, ত্রিশূল ও পতাকার চিহ্ন আছে। মন্দিরটির তলায় একটি পাতালকক্ষ আছে। মন্দিরে প্রতিষ্ঠিত কালীমূর্তিটি ছয় ইঞ্চি লম্বা। পুঁটেকালী মন্দিরের নামকরণ নিয়ে দুটি মত প্রচলিত আছে। দীপ্তিময় রায়ের মতে, এই মন্দিরের কালীমূর্তিটির উচ্চতা মাত্র ছয় ইঞ্চি। "পুঁটি" অর্থে ছোটো মেয়ে বোঝায়। এত ছোটো মূর্তি বোঝাতেই তাই "পুঁটিকালী" বা "পুঁটেকালী" নামটির প্রচলন হয়েছিল। অন্যমতে, এই মন্দিরের নামকরণের পিছনে একটি কিংবদন্তি গল্প প্রচলিত আছে। প্রতিষ্ঠাতা মানিকরাম বন্দ্যোপাধ্যায়ের উত্তরপুরুষ তান্ত্রিক খেলারাম বন্দ্যোপাধ্যায় একদিন হোম করছিলেন। এমন সময় নিকটবর্তী গঙ্গার খাদ থেকে একটি পুঁটিমাছ লাফিয়ে হোমকুণ্ডের মধ্যে পড়ে যায়। খেলারাম অর্ধদগ্ধ মাছটিকে তুলে জলে ফেলে দিতেই সেটি আবার জীবন্ত হয়ে হয়ে ওঠে। সেই থেকে দেবীর নাম হয় "পুঁটিকালী"। পরে কথাটি বিকৃত হয়ে হয় "পুঁটেকালী"। জনশ্রুতি অনুসারে, দেববংশীয় ভূস্বামীদের কোনো কর্মচারী কালীর স্বপ্নাদেশ পেয়ে লোকচক্ষুর আড়ালে লুকিয়ে নববৃন্দাবন থেকে কালীমূর্তিটি এনে এই অঞ্চলে একটি গোলপাতার মন্দিরে প্রতিষ্ঠা করেছিলেন। প্রথম পাকা মন্দির স্থাপিত হয়েছিল ১৫৫৮ খ্রিষ্টাব্দে। সেই সময় মন্দির-সংলগ্ন অঞ্চলটি ছিল জঙ্গলাকীর্ণ। ডাকাতেরা এখানে নরবলি দিয়ে স্থানীয় একটি ইঁদারায় নরমুণ্ড জমা করত। কোনো কোনো মতে, দেবী মূর্তি এই ইঁদারা থেকেই পাওয়া যায়। মানিকরাম বন্দ্যোপাধ্যায় তা মন্দিরে প্রতিষ্ঠা করেন। মানিকরাম ছিলেন অধুনা হুগলি জেলার অন্তর্গত ভুরসুট রাজ্যের বাসিন্দা। ব্রিটিশ যুগে রাজপথ নির্মাণের জন্য এই মন্দিরটি ভাঙার চেষ্টা করা হলে মন্দির কর্তৃপক্ষ আদালতের কর্তৃপক্ষ হয়ে মন্দিরটি রক্ষা করেছিলেন। ১৯৩০-এর দশকে মন্দিরের সংস্কার করা হয়। সেই সময় এটি বর্তমান রূপ পায়। মন্দিরে নিত্যপূজা এবং মাঝে মাঝে মানতপূরণের জন্য ছাগবলি হয়। পূজা হয় তন্ত্রমতে। দীপান্বিতা কালীপূজার রাতে প্রতিমার স্বর্ণবেশ হয়। সেই দিন ভৈরবী পূজা হয়ে থাকে। তার পরদিন কুমারী পূজা ও অন্নকূট উৎসব হয়। এছাড়া প্রতি অমাবস্যায় ছাগবলি হয়। স্থানীয় অবাঙালিরা কালীকে নিরামিষ ভোগও নিবেদন করে। কালীমূর্তির পাশে একটি শ্বেতপাথরের শীতলা মূর্তিও আছে। পশ্চিমবঙ্গের কালী ও কালীক্ষেত্র, দীপ্তিময় রায়, মণ্ডল বুক হাউস, কলকাতা, ১৪১৪ ব., পৃ. ৬২-৬৩ "কয়েকটি অল্প পরিচিত জাগ্রত কালীমন্দিরের কথা", গৌতম বিশ্বাস, সাপ্তাহিক বর্তমান, ২ নভেম্বর, ২০১৩ সংখ্যা, পৃ. ১৪-২২ "দেবীর ভোগে ইলিশ, বোয়াল! আজও তন্ত্রসাধনায় জড়িয়ে ৬ ইঞ্চির পুঁটে কালীর আরাধনা"। sangbadpratidin (ইংরেজি ভাষায়)। সংগ্রহের তারিখ ২০২৪-০৭-২২।
শ্রাবকযান

শ্রবকযান (সংস্কৃত: श्रवकयन‌; পালি: श्रभकयन; ঐতিহ্যগত চীনা: 聲聞乘; পিনয়িন: Shēngwén Shèng) ভারতীয় বৌদ্ধধর্মে প্রচলিত তিনটি যানের একটি। এই কথাটির অর্থ শ্রোতাদের যান। শ্রবকযানপন্থীরা সম্যকসম্বুদ্ধের শিক্ষার বাণী শুনে অর্হত হওয়ার চেষ্টা করেন। মহাযানপন্থীরা শ্রবকযান ও প্রত্যেকবুদ্ধযানকে হীনযানের অন্তর্গত হিসেবে পরিগণিত করেন। বেশ কিছু প্রাচীন বৌদ্ধ সম্প্রদায় শ্রবকযানকে নিয়ে তিনটি যানের চিন্তাভাবনা করেছেন। যেমন বৈভাষিক সর্বাস্তিবাদীরা শ্রবকযান, প্রত্যেকবুদ্ধযান ও বোধিসত্ত্বযান এই তিনটি যানের মাধ্যমে বৌদ্ধ আচার পালনের কথা বলেছেন। ধর্মগুপ্তকরা শ্রবকযান ও বোধিসত্ত্বযানকে পৃথক বলে আখ্যা দিয়েছেন। খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ শ্রবকযানপন্থীদের বর্ণনা দিয়েছেন। এই পন্থীদের ইন্দ্রিয় দুর্বল বলে বর্ণনা করে বলা হয়েছে যে তারা শ্রবকযানের চর্চা করে নিজেদের মুক্তিতে সচেষ্ট। এর বিপরীতে প্রত্যেকবুদ্ধযানপন্থীদের মধ্যম মানের ইন্দ্রিয় এবং মহাযানপন্থীদের উন্নত মানের ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন। the Mahāyāna ... very occasionally referred contemptuously to earlier Buddhism as the Hinayāna, the Inferior Way," "the preponderance of this name in the secondary literature is far out of proportion to occurrences in the Indian texts." She notes that the term Śrāvakayāna was "the more politically correct and much more usual Isabelle Onians, "Tantric Buddhist Apologetics, or Antinomianism as a Norm," D.Phil. dissertation, Oxford, Trinity Term 2001 pg 72 Nakamura, Hajime. Indian Buddhism: A Survey With Bibliographical Notes. 1999. p. 189 《異部宗輪論述記》：謂佛雖在僧中所攝，然別施佛果大，非僧（果大）。於窣堵波興供養業獲廣大果。佛與二乘解脫雖一，而聖道異。無諸外道能得五通。阿羅漢身皆是無漏。餘義多同大眾部執。(চীনা) Boin-Webb, Sara (tr). Rahula, Walpola (tr). Asanga. Abhidharma Samuccaya: The Compendium of Higher Teaching. 2001. p. 199-200
প্রত্যেকবুদ্ধযান

প্রত্যেকবুদ্ধযান (সংস্কৃত: प्रत्येकबुद्धयन‌; পালি: पच्चेकबुद्धयन; ঐতিহ্যগত চীনা: 緣覺乘; পিনয়িন: Yuánjué Shèng) ভারতীয় বৌদ্ধধর্মে প্রচলিত তিনটি যানের একটি। প্রত্যেকবুদ্ধযানের অর্থ প্রত্যেকবুদ্ধ বা প্রত্যকেই বুদ্ধ হতে পরার সক্ষ্মতা রাখে - এ ধরনের মতবাদ। বেশ কিছু প্রাচীন বৌদ্ধ সম্প্রদায় শ্রবকযানকে নিয়ে তিনটি যানের চিন্তাভাবনা করেছেন। যেমন বৈভাষিক সর্বাস্তিবাদীরা শ্রবকযান, প্রত্যেকবুদ্ধযান ও বোধিসত্ত্বযান এই তিনটি যানের মাধ্যমে বৌদ্ধ আচার পালনের কথা বলেছেন। ধর্মগুপ্তকরা প্রত্যেকবুদ্ধযান ও বোধিসত্ত্বযানকে পৃথক বলে আখ্যা দিয়েছেন। খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিয়েছেন। প্রত্যেকবুদ্ধদের ইন্দ্রিয় মধ্যমমানের বলে বর্ণনা করে বলা হয়েছে যে তাঁরা প্রত্যেকবুদ্ধযানের চর্চা করে নিজেদের মুক্তিতে সচেষ্ট। এর বিপরীতে শ্রবকযানপন্থীদের দুর্বল ইন্দ্রিয় এবং মহাযানপন্থীদের উন্নত ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাঁদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন। এই গ্রন্থে বলা হয়েছে যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন। Nakamura, Hajime. Indian Buddhism: A Survey With Bibliographical Notes. 1999. p. 189 《異部宗輪論述記》：謂佛雖在僧中所攝，然別施佛果大，非僧（果大）。於窣堵波興供養業獲廣大果。佛與二乘解脫雖一，而聖道異。無諸外道能得五通。阿羅漢身皆是無漏。餘義多同大眾部執。(চীনা) Boin-Webb, Sara (tr). Rahula, Walpola (tr). Asanga. Abhidharma Samuccaya: The Compendium of Higher Teaching. 2001. p. 199-200
গঙ্গাসাগর দিঘি

গঙ্গাসাগর দিঘি বাংলাদেশের রাজধানী ঢাকা শহরে অবস্থিত একটি বিশাল জলাধার এবং একমাত্র দিঘি। এই দিঘিটি ঢাকার সবুজবাগ থানাধীন পশ্চিম রাজারবাগ এলকায় অবস্থিত। জনশ্রুতিতে আছে যে, দিল্লীর মুঘল সম্রাট আকবর তার প্রধান সেনাপতি মান সিংহকে ষোড়শ শতকের শেষের দিকে বাংলা বিজয়ের উদ্দেশ্যে পাঠান। মান সিংহ ঢাকায় পৌছে এর পূর্ব প্রান্তে অবস্থান নেন ও তাঁবু ফেলেন। সৈন্যদের এবং স্থানীয় জনসাধারণের পানীয় জলের সমস্যা দূর করণের লক্ষ্যে সেখানে তিনি গঙ্গাসাগর নামে এই দিঘিটি খনন করেন। গঙ্গাসাগর - ঢাকার একমাত্র দিঘি[স্থায়ীভাবে অকার্যকর সংযোগ] গঙ্গাসাগর - ঢাকার একমাত্র দিঘি[স্থায়ীভাবে অকার্যকর সংযোগ]
প্রত্যেকবুদ্ধ

প্রত্যেকবুদ্ধ (সংস্কৃত: प्रत्येकबुद्ध; পালি: पच्चेकबुद्ध) বা একলা বোধি তিন ধরনের বোধিপ্রাপ্তদের মধ্যে একটি। বৌদ্ধমতে প্রত্যেকবুদ্ধ নিজে থেকে কোন শিক্ষক বা পথপ্রদর্শকের সাহায্য ছাড়াই বোধিলাভ করে থাকেন। যে বৌদ্ধ যানের মাধ্যমে প্রত্যেকবুদ্ধরা বোধিপ্রাপ্ত হন, সেই যান হল প্রত্যেকবুদ্ধযান। যে সময়কালে বৌদ্ধ শিক্ষা বা ধর্মের কোন অস্তিত্ব থাকে না, সেই সময়কালেও প্রত্যকবুদ্ধদের আবির্ভাব ঘটতে পারে বলে বৌদ্ধদের মধ্যে ধারণা প্রচলিত আছে। মহাযানপন্থীরা প্রত্যেকবুদ্ধদের আত্মমগ্ন হিসেবে বর্ণনা করে বোধিসত্ত্বের সাথে তুলনায় তাদের বিপক্ষে মত দিয়েছেন। থেরবাদ বৌদ্ধধর্মে বলা হয়েছে, বুদ্ধত্বলাভের পরও প্রত্যেকবুদ্ধরা সর্বজ্ঞতা ও সর্বোচ্চ করুণার অভাবে মানুষকে ধর্মের শিক্ষাদান করতে পারেন না। খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিয়েছেন। এই পন্থীদের ইন্দ্রিয় মধ্যমমানের বলে বর্ণনা করে বলা হয়েছে যে তারা প্রত্যেকবুদ্ধযানের চর্চা করে নিজেদের মুক্তিতে সচেষ্ট। এর বিপরীতে শ্রবকযানপন্থীদের দুর্বল ইন্দ্রিয় এবং মহাযানপন্থীদের উন্নত ইন্দ্রিয়ের কথা বলা হয়েছে। যেখানে শ্রবকযানপন্থী ও প্রত্যেকবুদ্ধযানপন্থীরা শুধুমাত্র নিজেদের মুক্তির চিন্তা করে থাকেন, সেখানে মহাযানপন্থীরা তাদের বিপরীতে নিজেদের মুক্তির পাশাপাশি সমস্ত জীবজগতের মুক্তির চিন্তা করে থাকেন। এই গ্রন্থে বলা হয়েছে যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন। খড়্গভীষণ সূত্রে প্রত্যেকবুদ্ধদের অভিজ্ঞতা ও বুদ্ধত্বের বাণী লিপিবদ্ধ রয়েছে। জাতকের গল্পগুলিতে বৌদ্ধ শিক্ষক হিসেবে প্রত্যেকবুদ্ধদের উল্লেখ রয়েছে। The idea of a Paccekabuddha … is interesting, inasmuch as it implies that even when the four truths are not preached they still exist Sir C. Eliot, Hinduism and Buddhism, 3 Volumes, London, 1922, I 344–5 The Paccekabuddha: A Buddhist Ascetic ওয়েব্যাক মেশিনে আর্কাইভকৃত ৩ মার্চ ২০১৫ তারিখে A Study of the Concept of the Paccekabuddha in Pali Canonical and Commentarial Literature by Ria Kloppenborg Ayacana Sutta: The Request (SN 6.1) translated from the Pali by Thanissaro Bhikkhu @ Access to Insight Boin-Webb, Sara (tr). Rahula, Walpola (tr). Asanga. Abhidharma Samuccaya: The Compendium of Higher Teaching. 2001. p. 199-200 Salomon, Richard. A Gāndhārī Version of the Rhinoceros Sutra: British Library Kharoṣṭhi Fragment 5B Univ. of Washington Press: Seattle and London, 2000
করুণাময়ী কালীবাড়ি, টালিগঞ্জ

করুণাময়ী কালীবাড়ি কলকাতার টালিগঞ্জ এলাকায় আদিগঙ্গার তীরে অবস্থিত একটি পুরনো কালীমন্দির। মন্দিরটি টালিগঞ্জের মহানায়ক উত্তমকুমার মেট্রো স্টেশনের কাছে অবস্থিত। মূল কালীমন্দিরের সঙ্গে বারোটি শিবমন্দির, একটি গণেশ মন্দির ও একটি রামকৃষ্ণ মন্দির রয়েছে। জনশ্রুতি, স্থানীয় সাবর্ণ রায়চৌধুরী পরিবারের জমিদার তথা কালীসাধক নন্দদুলাল রায়চৌধুরীর সাত বছর বয়সী কন্যা করুণার মৃত্যুর পর তিনি "করুণাময়ী" নামে এই কালীমূর্তিটি প্রতিষ্ঠা করেছিলেন। কালীমূর্তিটি পঞ্চমুন্ডির আসনের উপর প্রতিষ্ঠিত এবং সাত-বছর-বয়সী মেয়ের রূপে পূজিত হয়। জনশ্রুতি অনুযায়ী, কালীর স্বপ্নাদেশ পেয়ে নন্দদুলাল আদিগঙ্গার তীরে সাবর্ণ চৌধুরীদের ঘাটে গিয়ে একটি কালো পাথর পেয়েছিলেন। সেই পাথরেই মূর্তিটি তৈরি হয়। এই মূর্তির বৈশিষ্ট্য হল, কালী ও শিব একই পাথরে নির্মিত বলে উভয়েরই রং কালো। দেবী প্রতিমা স্বর্ণালঙ্কারে সজ্জিত। করুণাময়ী কালী মন্দির প্রাঙ্গণ করুণাময়ী কালীবাড়ির সম্মুখ কৃপাময়ী কালীমন্দির, বরানগর লেক কালীবাড়ি "কয়েকটি অল্প পরিচিত জাগ্রত কালীমন্দিরের কথা", গৌতম বিশ্বাস, সাপ্তাহিক বর্তমান, ২ নভেম্বর, ২০১৩ সংখ্যা, পৃ. ১৪-২২
নয়াদিল্লি কালীবাড়ি

নয়াদিল্লি কালীবাড়ি হল ভারতের রাজধানী দিল্লি শহরের একটি কালীমন্দির এবং দিল্লিনিবাসী বাঙালিদের একটি অন্যতম প্রধান সংস্কৃতি কেন্দ্র। মন্দিরটি নয়াদিল্লির কনট প্লেসের পশ্চিমে লক্ষ্মীনারায়ণ মন্দিরের (বিড়লা মন্দির) কাছে মন্দির মার্গে অবস্থিত। দিল্লি মেট্রোর আর. কে. আশ্রম মার্গ স্টেশনটি এই মন্দিরের কাছে অবস্থিত। কালীবাড়ি ভ্রমনপিপাসুদের আবাসস্থল হিসেবে ব্যবহৃত হয়ে থাকে। এখানে থাকার জায়গা ছাড়াও ভোজনালয়, গ্রন্থাগার ইত্যাদি আছে। ১৯৩০-এর দশকের গোড়ার দিকে দিল্লিতে বাঙালিরা একটি কালীমন্দির স্থাপনের পরিকল্পনা করেন। প্রথমে একটি ছোট মন্দির নির্মিত হয় এবং সেখানে কালীঘাট মন্দিরের কালীমূর্তিটির আদলে নির্মিত একটি পট প্রতিষ্ঠিত হয়। ১৯৩৫ সালে সুভাষচন্দ্র বসুকে সভাপতি করে প্রথম মন্দির কমিটি গঠিত হয়। বিচারপতি স্যার মন্মথনাথ মুখোপাধ্যায় প্রথম মন্দির ভবনটি উদ্বোধন করেছিলেন। নয়াদিল্লি কালীবাড়ির দুর্গাপূজা দিল্লি শহরের প্রাচীনতম দুর্গাপূজাগুলির একটি। পুরনো কালীবাড়ি ভবনটি বার্ড রোডের (অধুনা বাংলা সাহিব রোড) যেখানে অবস্থিত ছিল, সেখানে ১৯২৫ সালে এই পূজা শুরু হয়। দুর্গাপূজার সময় দিল্লির বাঙালিরা এখানে একত্রিত হন। ১৯৩১ সালে বর্তমান মন্দির প্রাঙ্গনে দুর্গাপূজাটি উঠে আসে। নয়াদিল্লি কালীবাড়ির দুর্গাপূজায় ঐতিহ্যগত একচালার দুর্গাপ্রতিমা ও তার শোলার সাজ দেখতে পাওয়া যায়। ১৯৩৬ সাল থেকে একই রকম পদ্ধতিতে পূজা হয়ে আসছে। পূজার সময় রবীন্দ্রসংগীত ও আবৃত্তি প্রতিযোগিতা হয়। কলকাতার শিল্পীরা এসে মণ্ডপ তৈরি করেন। "সংরক্ষণাগারভুক্ত অনুলিপি"। ১ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৩।  "Kali Bari website to help old bond with the new"। Hindustan Times। ফেব্রুয়ারি ২১, ২০১১। জানুয়ারি ২৫, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ১, ২০১৩।  "Delhi's old timers remember as another Durga Puja dawns"। Monsters and Critics। অক্টো ১৬, ২০০৭। [স্থায়ীভাবে অকার্যকর সংযোগ] "Tradition fuses with modernity"। The Times of India। অক্টো ৩, ২০১১। ডিসেম্বর ১৪, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ১, ২০১৩।  "Festive spirit pervades the Capital"। The Hindu। অক্টো ১৫, ২০০৭। অক্টোবর ১৭, ২০০৭ তারিখে মূল থেকে আর্কাইভ করা। সংগ্রহের তারিখ নভেম্বর ১, ২০১৩।  নয়া দিল্লিতে বিখ্যাত কালীবাড়ি মন্দিরের তালিকা New Delhi Kalibari, website New Delhi Kalibari at wikimapia
খড়্গভীষণ সূত্র

খড়্গভীষণ সূত্র বা খগ্গভীষণ সুত্ত একটি প্রাচীন বৌদ্ধ সূত্র। এই সূত্রে একান্তে সাধনার মাধ্যমে বোধিলাভ সম্বন্ধে আলোচনা করা হয়েছে। খড়্গভীষণ সূত্র থেরবাদ বৌদ্ধ ধর্মের পালি ভাষায় রচিত তিপিটকের প্রাচীনতম সূত্রগুলির মধ্যে একটি। সুত্ত পিটকের খুদ্দক নিকায়ের সুত্ত নিপতের প্রথম অধ্যায় উরগবগ্গের তৃতীয় সূত্রটি হল খড়্গভীষণ সূত্র। খড়্গভীষণ সূত্রে প্রত্যেকবুদ্ধদের অভিজ্ঞতা ও বুদ্ধত্বের বাণী লিপিবদ্ধ রয়েছে। এই সূত্রে সামাজিক জীবনের অসুবিধা ও যন্ত্রণা এবং একান্ত জীবনযাপনের মাহাত্ম্যের কথা আলোচিত হয়েছে। খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিতে গিয়ে বলেছেন যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন। Salomon, Richard. A Gāndhārī Version of the Rhinoceros Sutra: British Library Kharoṣṭhi Fragment 5B Univ. of Washington Press: Seattle and London, 2000 Thanissaro Bhikkhu (trans.) (1997). Sutta Nipata I.3, Khaggavisana Sutta: A Rhinoceros Horn. Available at http://www.accesstoinsight.org/canon/sutta/khuddaka/suttanipata/snp1-03.html ওয়েব্যাক মেশিনে আর্কাইভকৃত ৪ জুলাই ২০০৮ তারিখে Boin-Webb, Sara (tr). Rahula, Walpola (tr). Asanga. Abhidharma Samuccaya: The Compendium of Higher Teaching. 2001. p. 199-200
অন্তর্তন্ত্রযান

অন্তর্তন্ত্রযান তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের শেষ তিনটি যান। এই তিনটি যান হল মহাযোগ, অণুযোগ এবং অতিযোগ। র্ন্যিং মা ধর্মসম্প্রদায়ে সমগ্র বৌদ্ধ যানগুলিকে তিনটি মূলভাগে ভাগ করা হয়। এই তিনটি বিভাগ হল সূত্রযান, বহির্তন্ত্রযান এবং অন্তর্তন্ত্রযান। প্রত্যেকটি মূল বিভাগ আবার তিন ভাগে বিভক্ত। অন্তর্তন্ত্রযানের অন্তর্গত এই তিনটি যান হল মহাযোগ, অণুযোগ এবং অতিযোগ। পরবর্তী তিব্বতী বৌদ্ধ সম্প্রদায়গুলি মহাযোগযানের সাথে সামঞ্জস্য রেখে অণুত্তরযোগতন্ত্র এবং অতিযোগযানের সাথে সামঞ্জস্য রেখে মহামুদ্রা তত্ত্বের উদ্ভাবন করেন। Dudjom Rinpoche, The Nyingma School of Tibetan Buddhism: Its Fundamentals and History, Wisdom Publications, second edition, 2002, আইএসবিএন ৯৭৮-০-৮৬১৭১-১৯৯-৪.